Di ddurt-nni id-iteddun, yussa-d yiwen werggaz ɣur-nneɣ. Yettbin-d amzun d agellid deg uselsu-ni ines, idmaren-is ɣumen-t s cciɛat. D legayed akked iɛessasen-is. Daxel n tekkaṛṛust-is yewha-as-d i baba ad i-stenyi s ṭwabeɛ iḍudan-is ɣef kra n warraten,s lemɣawela isuffeɣ-iten-id urgaz d aselaw seg usaga-ines, yelsa aberkan seg uqqaru alama d iḍaren. Baba yegger iḍudan-is ɣer lmidad yerra-ten ɣer tewriqin. Legayed yewwi arrat-nni yestenyan iruḥ, ma yella d baba yebedd di leḥara yettmuqqul iḍudan-is yumsen tikkwal ɣer tekkarrust yewwin abrid teɣaltin. Nekk d yemma ula d yiwen seg-naɣ ur yesɛi tabɣest ad iqareb ɣur-s.